wickkiey/tamil-wikipedia-markdown huggingface dataset:
# தேவயானி கிருஷ்ணா


**தேவயானி கிருஷ்ணா** (**Devyani Krishna**) (1910-2000) ஓர் இந்திய ஓவியரும், அச்சு தயாரிப்பாரும். ஆசிரிரும் பத்திக் வேலை பற்றிய ஆராய்ச்சி பணிகளிலும் இவர் ஈடுபட்டிருந்தார். இந்தியா மற்றும் ஐரோப்பாவில் காட்சிப்படுத்திய இவரது மாறுபட்ட படைப்புகளுக்காக கலை விமர்சகர் *இரிச்சர்ட் பர்த்தலோமியோ* தேவயானியை 'இந்தியாவின் முன்னணி பெண் கலைஞர்' என்று விவரித்தார்.  

தனது கணவர் கன்வால் கிருஷ்ணாவுடன் இமயமலைப் பகுதியில் பயணம் செய்தனர்.தம்பதியினர் தங்களைன் கலைப்படைப்புகள் மூலம் அப்பகுதியின் கலை மற்றும் கலாச்சாரத்தை ஆவணப்படுத்தினர்.  

## ஆரம்பகால வாழ்க்கை மற்றும் கல்வி
தேவயானி மத்தியப் பிரதேசத்தின் இந்தோரில் பிறந்தார். 1930களில், இந்தோர் மகாராஜா இரண்டாம் யசுவந்த்ராவ் ஓல்கரின் ஆதரவின் கீழ் அனைத்துலகக் கட்டிடக்கலைப் பானியில் இந்த நகரம் உருவானது. மாணிக் பாக் அரண்மனையை வடிவமைத்து மேம்படுத்த ஜெர்மன் கட்டிடக் கலைஞர் *எகார்ட் முத்தேசியஸை* அரசர் நியமித்தார். சிற்பி *கான்ஸ்டான்டின் பிராங்குசி* மற்றும் கட்டடக் கலைஞர் லெ கொபூசியே ஆகியோரால் உருவாக்கப்பட்ட படைப்புகளையும் மன்னர் தனது சேகரிப்பில் வைத்திருந்தார்.  

நகரத்தில் ஏற்பட்ட இந்த முன்னேற்றங்கள் சிறு வயதிலிருந்தே தேவயானி மீது தாக்கத்தை ஏற்படுத்தின. மேலும், ஓவியரும் ஆசிரியருமான *டி. டி. தியோலலிகர்* என்பவரின் வழிகாட்டுதலின் கீழ் பயிற்சி பெற்றார். 1936 ஆம் ஆண்டில், தேவயானி மும்பைக்குக் குடிபெயர்ந்தார். அங்கு சர் ஜே. ஜே. கலைப் பள்ளியில் சேர்ந்தார். 1940 இல் பட்டம் பெற்ற பிறகு,சுவரோவியத்தில் நிபுணத்துவத்தையும் முடித்தார்.  

## தொழில் வாழ்க்கை
தேவயானி 1942 ஆம் ஆண்டில் சக கலைஞர் கன்வால் கிருஷ்ணாவை மணந்தார். இருவரும் சிக்கிம், திபெத்திய எல்லை மற்றும் வடமேற்கு எல்லைப்புற மாகாணம் வழியாக 1949 முதல் 1952 வரை பயணம் செய்தனர். பயணங்களின்போது இவர்கள் வரைந்த ஓவியங்களில் திபெத்திய முகமூடிகள், அவர்களின் சடங்கு நடனங்கள் மற்றும் பௌத்த கலை பல அம்சங்கள் ஆகியவை இடம்பெற்றன. அந்நேரத்தில் திபெத்திய பௌத்தர்களின் சுயாட்சி சீனாவிடம் இழந்ததைத் தம்பதியினர் காண நேரிட்டது. 1951 ஆம் ஆண்டில், சீனா திபெத்தின் மீது முழு கட்டுப்பாட்டையும் செலுத்தியது. இதன் காரணமாக பல பௌத்தர்கள் நாடுகடந்து செல்ல நேரிட்டது.  

பயணத்திலிருந்து திரும்பிய பிறகு, தேவயானி கிருஷ்ணா புதுதில்லியிலுள்ள நவீன பள்ளியில் கலை ஆசிரியராக சேர்ந்தார். 1954 முதல் 1977 வரை நிறுவனத்தில் கற்பித்தார், பின்னர் கலைத் துறையின் தலைவராக பதவி உயர்வு பெற்று ஓய்வு பெற்றார்.  

### வரவேற்பு
1972 ஆம் ஆண்டில், தி டைம்ஸ் ஆஃப் இந்தியாவின் கலை விமர்சகரான *இரிச்சர்ட் பர்த்தலோமியோ*, 1960 களில் இருந்து இந்தியாவில் அச்சுத் தயாரிப்பு வளர்ந்து வருவது பற்றி எழுதினார். அக்கட்டுரையில் தேவயானியை ‘இந்தியாவின் முதிர்ந்த அச்சுத் தயாரிப்பாளர் ’ என்றும் “இவர் அச்சுத் தயாரிப்பில் ஒரு தத்துவம் மற்றும் உணர்திறன் இரண்டையும் கொண்டு வருகிறார் என்றும் அவை விதிவிலக்காக அரிதானவை என்றும் இவரது அச்சுகள் தொழில்நுட்ப ரீதியாக சுவாரசியமாக இருப்பதைத் தவிர, ஒரு மாயையின் தோற்றத்தையும் கொண்டுள்ளன” எனவும் எழுதினார்.  

தேவயானியின் கலைப்படைப்புகள் புதுதில்லியில் உள்ள தேசிய நவீன கலைக்கூடம், தில்லி கலைக்கூடம் மற்றும் *வாஸ்வோ எக்ஸ். வாஸ்வோ* சேகரிப்பு ஆகியவற்றில் வைக்கப்பட்டுள்ளன.
# 3ஐ/அட்லஸ்


**3ஐ அட்லஸ்** (*3I/ATLAS*) பூமியை நோக்கி விண்மீனிடைப் பொருள் ஆகும். 3ஐ/அட்லஸ்(ATLAS), C/2025 N1 (ATLAS) என்றும் A11pl3Z என்றும் அழைக்கப்பட்டது. இது விண்மீன்களுக்கு இடையேயான ஒரு வால்மீன் ஆகும். இது அட்லஸ்(ATLAS) நிலையத்தால் கண்டுபிடிக்கப்பட்டது. இந்த வால்மீன் சூரியனைக் கடக்க ஒரு கட்டுப்பாடற்ற, ஹைபர்போலிக் பாதையைப் பின்பற்றுகிறது. இது பூமியிலிருந்து 1.8 வானியல் அலகு(AU) (சூரியனின் கிட்டத்தட்ட இரண்டு மடங்கு தூரம்) க்கு அருகில் வராது. எனவே, இது எந்த அச்சுறுத்தலையும் ஏற்படுத்தாது."3ஐ" என்ற முன்னொட்டானது 1I/ʻOumuamua மற்றும் 2I/Borisov க்குப் பிறகு, சூரியக் குடும்பத்தின் வழியாகச் செல்லும் மூன்றாவது உறுதிப்படுத்தப்பட்ட விண்வெளிப் பொருளாகக் குறிப்பிடுகிறது. தொலைநோக்கியிலோ அல்லது வெற்றுக் கண்ணிலோ தெரியும் அளவுக்கு இது பிரகாசமாக இருக்காது. 21 அக்டோபர் 2025 அன்று சூரிய இணைப்பின் போது, வால்மீனை GOES-19 வானிலை செயற்கைக்கோள் மூலம் கவனிக்க முடிந்தது. 3ஐ/அட்லஸ்(ATLAS), பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது; 3ஐ/அட்லஸ் தடிமனான வட்டில் இருந்து தோன்றியிருந்தால், வால் நட்சத்திரம் குறைந்தது 7 பில்லியன் ஆண்டுகள் பழமையானதாக இருக்கலாம். இது சூரியக் குடும்பத்தை விட பழமையானது. 3ஐ/அட்லஸ், பூமிக்கும் செவ்வாய் கிரகத்திற்கும் இடையிலான சுற்றுப்பாதைகளுக்கு இடையில் உள்ள சூரியனில் இருந்து 1.36 AU (203 மில்லியன் கிமீ; 126 மில்லியன் மைல்) தொலைவில், அக்டோபர் 29, 2025 அன்று சூரியனுக்கு மிக அருகில் வந்தது. வால் நட்சத்திரம் பால்வீதியின் மெல்லிய வட்டு அல்லது தடிமனான வட்டில் இருந்து தோன்றியதாகத் தெரிகிறது;  

## கண்டுபிடிப்பு
3ஐ/அட்லஸ்(ATLAS), சூலை 1, 2025 அன்று சிலியின் ரியோ ஹர்டடோவில் உள்ள நாசா நிதியுதவி பெற்ற அட்லஸ்(ATLAS) கணக்கெடுப்புத் தொலைநோக்கியால் (கண்காணிப்புக் குறியீடு W68) கண்டுபிடிக்கப்பட்டது. வெளிப்படையான அளவு 18 இல், புதிதாகக் கண்டுபிடிக்கப்பட்ட பொருள் சூரியனை விட 61 கிமீ/வி (140,000 மைல்; 220,000 கிமீ/மணி) வேகத்தில் உள் சூரிய மண்டலத்திற்குள் நுழைந்து கொண்டிருந்தது. பூமியிலிருந்து 3.50 AU (524 மில்லியன் கிமீ; 325 மில்லியன் மைல்) மற்றும் சூரியனிலிருந்து 4.51 வானியல் அலகு (AU) தொலைவில் அமைந்துள்ளது. மேலும் விண்மீன் விமானம் அல்லது அண்டத் தளத்திற்கு அருகில் உள்ள செர்பென்ஸ் காடா எனப்படும் பெரிய விண்மீன்கூட்டம் மற்றும் வால்விண்மீன்களின் எல்லையில் வானத்தில் நகர்ந்து கொண்டிருந்தது. இதற்கு 'A11pl3Z' என்ற தற்காலிகப் பெயர் வழங்கப்பட்டது. இந்தப் புதிய கண்டுபிடிப்பு சர்வதேச வானியல் ஒன்றியத்தின் சிறு கோள்களுக்கான மையத்திற்குச் (MPC) சமர்ப்பிக்கப்பட்டது. இந்தக்கண்டுபிடிப்புகள் தொடக்கத்த்தில் அந்த விண்மீன் பூமியின் சுற்றுப்பாதைக்கு அருகில் வரக்கூடிய மிகவும் வியப்பான(விசித்திரமான) பாதையில் இருக்கக்கூடும் என்று பரிந்துரைத்தன. இதனால் சிறு கோள்களுக்கான மையம்(MPC), சுற்றுப்பாதையை உறுதிப்படுத்தும் வரை, அந்தப் பொருளை 'புவியருகுப் பொருள் உறுதிப்படுத்துதல் பட்டியல்' பக்கத்தில் தற்காலிகமாகப் பட்டியலிட வழிவகுத்தது.
# டாமன்சாரா–சா ஆலாம் உயர்மட்ட விரைவுச்சாலை


**டாமன்சாரா–சா ஆலாம் உயர்மட்ட விரைவுச்சாலை** அல்லது கிள்ளான் பள்ளத்தாக்கு புதிய வடக்கு விரைவுச்சாலை &nbsp; (ஆங்கிலம்; *Damansara–Shah Alam Elevated Expressway* (**DASH**); அல்லது *New North Klang Valley Expressway* மலாய்: *Lebuhraya Bertingkat Damansara–Shah Alam*) என்பது மலேசியா, சிலாங்கூர், கிள்ளான் பள்ளத்தாக்கில் உள்ள ஒரு விரைவுச்சாலையாகும். இந்த விரைவுச்சாலையின் மதிப்பீட்டுச் செலவு MYR 11.5 பில்லியன் ஆகும்.  

## வழிப் பின்னணி
புஞ்சாக் பெர்தானா U10 சா ஆலாம் மாற்றுச் சாலை சந்திப்பு முனையில் (*Puncak Perdana U10 Shah Alam*), டாமன்சாரா–சா ஆலாம் உயர்த்தப்பட்ட விரைவுச்சாலையின் **0** (சுழிய) கிலோமீட்டர் அமைந்துள்ளது. இது புஞ்சாக் பெர்தானா *(Puncak Perdana)*, ஆலாம் சூரியா, தெனாய் ஆலாம், கம்போங் மெலாயு சுபாங், சுங்கை பூலோ சாலை, மலேசிய இரப்பர் ஆராய்ச்சி நிறுவனம், கோத்தா டாமன்சாரா, டாமன்சாரா பெர்தானா மற்றும் முத்தியாரா டாமன்சாரா ஆகியவற்றுக்கான இணைப்பாகச் செயல்படுகிறது.  

## வரலாறு
சா ஆலாம் மற்றும் பத்து ஆராங் சாலை (பெர்சியாரான் மொக்தார் தகாரி *Persiaran Mokhtar Dahari)* இணைப்புகளில் அதிகரித்து வந்த மேம்பாடுகள் சாலைத் திறனை அதிகரிக்க வேண்டிய நிலையை உருவாக்கின. எனவே, அந்தத் தேவைகளைப் நிறைவு செய்யும் வகையில் ஒரு விரைவுச்சாலை கட்டப்பட வேண்டும் என்று புரோலிந்தாஸ் நிறுவனம் *(Permodalan Nasional Berhad)* முன்மொழிந்தது.  

இந்த விரைவுச்சாலை கோத்தா டாமன்சாராவில் உள்ள பெர்சியாரான் சூரியன் சாலைக்கும் சுபாங் வானூர்தி நிலையத்திற்கும் மாற்றுப் பாதையாக அமைகிறது. அத்துடன், கிள்ளான் பள்ளத்தாக்கின் கிழக்கு மேற்கு பகுதிகளுக்கு இடையிலான இணைப்பாகவும் செயல்படுகிறது.  

### இசுபிரிண்ட் விரைவுச்சாலை

இந்த விரைவுச் சாலை கிள்ளான் பள்ளத்தாக்கு புதிய விரைவுச் சாலையைக் கடந்து செல்கிறது. மேலும் கத்ரி பெருவழி விரைவுச்சாலை *(Guthrie Corridor Expressway)*, &nbsp;டாமன்சாரா-பூச்சோங் விரைவுச்சாலை மற்றும் &nbsp;இசுபிரிண்ட் விரைவுச்சாலை போன்ற விரைவுச் சாலைகளை இணைக்கிறது.  

இப்பகுதியில் உள்ள மலேசிய இரப்பர் ஆராய்ச்சி நிறுவனத்தின் கட்டுமான மேம்பாடுகளினால் போக்குவரத்து நெரிசல்கள் ஏற்பட்டன. அவற்றைத் தீர்க்க இந்த விரைவுச் சாலை பெரிதும் உதவுகிறது. 2022 அக்டோபர் 13 அன்று தெனாய் ஆலாம் சுங்கச்சாவடியில் புரோலிந்தாஸ் நிறுவனம், இந்த விரைவுச் சாலையின் திறப்பு விழாவை நடத்தியது.  

மேலும் விரைவுச் சாலை 2022 அக்டோபர் 14 அன்று போக்குவரத்துக்கு திறக்கப்பட்டது. திறக்கப்பட்ட தேதியிலிருந்து 2022 நவம்பர் 30 வரை 40 நாட்களுக்கு போக்குவரத்து கட்டணம் விதிக்கப்படவில்லை. இந்த திட்டத்திற்கு 2015 மலேசிய வரவு செலவுத் திட்டத்தில் MYR 4.2 பில்லியன் ஒதுக்கப்பட்டது.  

## சுங்கக் கட்டணங்கள்
திசம்பர் 1, 2022 தொடக்கம், இந்த விரைவுச்சாலையின் அனைத்து சுங்கச் செயல்பாடுகளும் தொட்டு செல் அட்டைகள் அல்லது இசுமார்ட் அட்டைகள் *(SmartTAG)* மூலம் மின்னணு முறையில் நடத்தப்படுகின்றன. ரொக்கப் பணம் ஏற்றுக் கொள்ளப்படுவது இல்லை.  

| பிரிவு | வாகனங்களின் வகை | கட்டணம்
(மலேசிய ரிங்கிட் RM) |
| --- | --- | --- |
# பான்சுவாரா சட்டமன்றத் தொகுதி


**பான்சுவாரா சட்டமன்றத் தொகுதி** *(Banswara Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. இது பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரிதேவ் சோசி | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | இந்திய தேசிய காங்கிரசு (இ) |  |  |
| 1985 | rowspan=4 | இந்திய தேசிய காங்கிரசு</br> |  |
| 1990 |  |  |  |
| 1993 |  |  |  |
| 1998 | இரமேசு சந்திரா |  |  |
| 2003 | பவானி சோசி | பாரதிய ஜனதா கட்சி</br> |  |
| 2008 | அர்சுன் சிங் பாம்ணீயா | இந்திய தேசிய காங்கிரசு</br> |  |
| 2013 | தன் சிங் ராவத் | பாரதிய ஜனதா கட்சி</br> |  |
| 2018 | அர்சுன் சிங் பாம்ணீயா | rowspan=2 | இந்திய தேசிய காங்கிரசு</br> |
| 2023 | } |  |  |

## தேர்தல் முடிவுகள்
### 2023
# நங்கையர் கூத்து


**நங்கையர் கூத்து** அல்லது **நங்கியார் கூத்து** (*Nangiar koothu or Nangyar Koothu*) என்பது இந்தியாவின் பழமையான சமசுகிருத நாடகப் பாரம்பரியமான கூடியாட்டத்தின் ஒரு பாரம்பரிய கலை ஆகும். இது பாரம்பரியமாக நங்கியாரம்மாள் என்று அழைக்கப்படும் கேரள அம்பலவாசி நம்பியார் சமூகத்தைச் சேர்ந்த பெண்களால் நிகழ்த்தப்படுகிறது. ஆனால் 20 ஆம் நூற்றாண்டின் இரண்டாம் பாதியிலிருந்து இது மறைந்து விட்டது.  

கூடியாட்டத்தின் ஒரு கிளையான நங்கியார்கூத்து, 1500 ஆண்டுகள் பழமையான ஒரு தனி நிகழ்ச்சியாகும். இது பெண் கலைஞர்களால் மட்டுமே நிகழ்த்தப்பட்டு வந்தது. நிகழ்ச்சிக்கான கதைகள் கிருட்டிணனின் வாழ்க்கையை சித்தரிக்கும் *ஸ்ரீ கிருஷ்ண சரிதம்* என்ற உரையிலிருந்து எடுக்கப்பட்டுள்ளன. நிகழ்ச்சியின் போது நடனமாடுபவர்கள் கிருஷ்ணரின் நீண்ட கதைகளை கை சைகைகள், முகபாவனைகள் மற்றும் உடல் அசைவுகளை மிழாவு என்ற மேளக் கருவியுடன் வழங்குவர்..  
## இதனையும் காண்க

- சாக்கைக் கூத்து
- கூடியாட்டம்
- மணி மாதவ சாக்கியர்
- மார்கி சதி

## புகைப்படங்கள்
# கோ. வேணு


**கோபாலன் நாயர் வேணு** (*Gopalan Nair Venu*) பிரபலமாக **ஜி. வேணு** (அன்பாக **வேணுஜி**) என்று அழைக்கப்படும் இவர் இந்தியாவின் கேரளாவைச் சேர்ந்த கூடியாட்டம் மற்றும் கதகளி நடனக் கலைஞரும், நடன இயக்குனரும் மற்றும் ஆராய்ச்சி அறிஞரும் ஆவார். கேரள சங்கீத நாடக அகாதமி விருது, கேரள கலாமண்டலம் விருது, கலாச்சாரத்திற்கான நிக்கேய் ஆசியா பரிசு, கேரளச் சாகித்திய அகாதமி விருது, சங்கீத நாடக அகாதமி விருது உள்ளிட்ட பல விருதுகளையும் கௌரவங்களையும் நிகழ்த்து கலைத் துறையில் இவர் ஆற்றிய ஒட்டுமொத்த பங்களிப்புகளுக்காகப் பெற்றுள்ளார். சாக்கியர் சமூகத்தை விட தாழ்ந்த சாதியிலிருந்து கூடியாட்டம் பயின்ற முதல் நபர் என்ற பெருமையுடன், சாக்கியர் அல்லாத சமூகத்திலிருந்து கூடியாட்டத்திற்காக கேரள கலாமண்டலம் உதவித்தொகையைப் பெற்ற முதல் நபரும் இவரே.  

## வாழ்க்கை வரலாறு.
வேணு 1945 ஜூலை 1 அன்று, இன்றைய கேரளாவின் திருவனந்தபுரம் மாவட்டத்தில் உள்ள பாப்பனாம்கோடு என்ற ஊரில் சித்தூர் கோபாலன் நாயர் மற்றும் சுமதி குட்டி அம்மா ஆகியோருக்கு மகனாகப் பிறந்தார். பதினொரு வயதில், கீரிக்கட்டு சங்கர் பிள்ளையிடம் கதகளி கற்கத் தொடங்கினார். பின்னர் குரு கோபிநாத் மற்றும் செங்கன்னூர் ராமன் பிள்ளை ஆகியோரிடம் மேம்பட்ட பயிற்சியினை முடித்தார். கீரிக்கட்டு சங்கரன் பிள்ளையின் கீழ் மூன்று ஆண்டுகளும், குரு கோபிநாத்தின் கீழ் ஐந்து ஆண்டுகளும் கதகளி பயின்றார்.  

கதகளி படித்த பின்னர் வேணு, 1966 இல் மத்தியப் பிரதேச கலை பரிசத் நிறுவனத்தில் கதகளி கற்பிக்க போபாலுக்கு வந்தார். அங்கு, இந்துஸ்தானி இசை கருவிகளைத் தவிர, கதக் மற்றும் மணிப்புரி ஆகியவற்றை கற்றுக்கொள்ளும் வாய்ப்பும் இவருக்கு கிடைத்தது. அம்மன்னூர் பரேமேசுவர சாக்யாரிடமிருந்து கூடியாட்டத்திலும் பயிற்சி பெற்றார். வேணு 1984-இல் தனது அரங்கேற்றத்தை நிகழ்த்தினார்.  

### தனிப்பட்ட வாழ்க்கை
ஜி. வேணு மோகினியாட்டக் கலைஞரான நிர்மலா பணிக்கர் என்பவரை மணந்தார். இவர்களுக்கு கபிலா வேணு என்ற ஒரு மகள் உள்ளார்.  

## முக்கிய நிகழ்ச்சிகள்
ஒரு கலைஞராக வேணு இந்தியாவிலும் வெளிநாட்டிலும் பல்வேறு இடங்களில் கதகளி மற்றும் கூடியாட்டம் நிகழ்த்தியுள்ளார். சுவீடனின் ஓப்பன்ஹெய்ம் என்ற நகரில் இந்தியாவை பிரதிநிதித்துவப்படுத்தி நிகழ்ச்சியை நிகழ்த்தினார்.  

கூடியாட்டம் மற்றும் நங்கையர்கூத்து ஆகியவற்றில் பல நாடகங்களை இயக்கியுள்ளார். காளிதாசரின் அபிஞான சாகுந்தலம் மற்றும் விக்கிரமோவர்சியம்,பாஸரின் உருபங்கா மற்றும் துட்டவக்யா, சூத்திரகரின் மிருச்சகடிகம் போன்றவை அவற்றில் குறிப்பிடத்தக்கவை. இவரது தழுவல்கள் மூலம் நாடகத்தை சமூக-அரசியல் உணர்வுடன் இணைக்கிறார்.  

வேணு இயக்கிய அபிஞானசகுந்தலம் நாடகத்தைப் பார்த்த பிறகு, புகழ்பெற்ற நாடக இயக்குனர் ஹபீப் தன்வீர், கூடியாட்டத்தைப் போலவே மிருச்சகடிகத்தையும் தயாரிக்க வேண்டும் என்று கேட்டுக் கொண்டதன் பேரில், மிருச்சகடிகத்தை கூடியாட்டமாக அரங்கேற்றினார்.  

ஜி. வேணு, ஹோமி பாபா சகா, தட்சிண சித்ரா விருது, 2007 இல் கேரள சங்கீத நாடக அகாடமியின் கேரள சங்கீத நாடக அகாதமி விருது, 2005 இல் கேரள கலாமண்டலத்தின் கேரள கலாமண்டலம் விருது, 2007 யப்பானின் கலாச்சாரத்திற்கான நிக்கேய் ஆசியா பரிசு மற்றும் 1977 இல் கேரள சாகித்ய அகாதமியின் கேரள சாகித்ய அகாதமி விருது உள்ளிட்ட பல விருதுகளையும் கௌரவங்களையும் பெறுள்ளார்.
# இசுமார்ட் அட்டை


அட்டை]]  
**இசுமார்ட் அட்டை** (ஆங்கிலம்: *Toll Network Automatic Payment Systems* **SmartTAG**; மலாய் மொழி: *Sistem Membayar Automatik Rangkaian Tol* **SMART**) என்பது மலேசிய விரைவுச்சாலை; மற்றும் நெடுஞ்சாலை *(Malaysian Expressway System)* அமைப்புகளின் நடத்துனர்களால் பயன்படுத்தப்படும் ஒரு மின்னணுக் கட்டண *(Electronic toll collection)* (**EPS**) முறைமையாகும்.  

தொட்டு செல் அட்டையின் பயன்பாட்டிற்கான ஒரு துணை முறைமையாக இசுமார்ட் அட்டை செயல்படுத்தப்படுகிறது. இந்த முறைமை முதன்முதலில் மலேசியாவில் 1999-ஆம் ஆண்டில் அறிமுகப்படுத்தப்பட்டது; மேலும் போக்குவரத்து அணுகல் முறையை எளிமைப்படுத்துவதற்காகவும் தற்போது பயன்படுத்தப்படுகிறது.  

## கூறுகள்

இசுமார்ட் அட்டை என்பது முந்தைய தொட்டு செல் பயன்பாட்டு அமைப்பின் நீட்டிப்பாக தெராஸ் தெக்னோலாஜி சென்டர் *(Teras Teknologi Sdn Bhd)* நிறுவனத்தால் வடிவமைக்கப்பட்டு, உருவாக்கப்பட்டு, தயாரிக்கப்பட்டது. தற்போது இசுமார்ட் அட்டை, தச் 'என் கோ *(Touch 'n Go Sdn Bhd)* நிறுவனத்தால் சந்தைப் படுத்தப்படுகிறது. தொடக்கத்தில் இது பிளஸ் அட்டைக்கு (**PLUS TAG**) மாற்று அட்டையாகவும் பயன்படுத்தப்பட்டது.  

இசுமார்ட் அட்டையின் அறிவுசார் சொத்துரிமைகள் எப்கோன் (EFKON Gmbh) எனப்படும் ஆஸ்திரிய நிறுவனத்திற்குச் சொந்தமானவை. எப்கோன் நிறுவனத்தின் தலைவர் டாக்டர் எல்முட் ரைடர், யூஇஎம் நிறுவனத்துடன் *(UEM Group)* இணைந்து அகச்சிவப்பு முன்னேற்ற தொழில்நுட்ப நிறுவனம் (*Infrared Advance Technology Sdn Bhd*) (**IRAT**) எனும் அமைப்பை உருவாக்கியவர் ஆவார்.  

### மானிய விலை

ஓர் இசுமார்ட் அட்டையின் தற்போதைய விலை யூனிட்டுக்கு RM 130 ஆகும். **இராட்** எனும் அகச்சிவப்பு முன்னேற்ற தொழில்நுட்ப நிறுவனத்தால் தயாரிக்கப்படும் ஒவ்வோர் இசுமார்ட் அட்டைகும் காப்புரிமைத் தொகை செலுத்த வேண்டியுள்ளது. ஆகவே அதுவே ஒரு மானிய விலையாக வரையறுக்கப்பட்டு உள்ளது.  

இசுமார்ட் அட்டையைப் பயன்படுத்துவதன் மூலமாக வாகன ஓட்டுநர்கள், இசுமார்ட் அட்டைப் பயன்பாட்டிற்கான சிறப்புப் பாதைகளில் தங்கள் வாகனங்களைத் தங்கு தடையின்றி ஓட்டிச் செல்லவும், நிற்காமல் சுங்கக் கட்டணத்தைச் செலுத்தவும் முடிகிறது. இந்த முறைமை ஒரு மணி நேரத்திற்கு 1,200 வாகனங்களைக் கண்காணிக்கும் வகையில் வடிவமைக்கப்பட்டுள்ளது.
# மாரா ஆறு


நாட்டில் நரோக் கவுண்டியில் பாயும் மாரா ஆறு]]  
வையும், தான்சானியாவையும் பிரிக்கும் மரா ஆற்றுப் பாலம்]]  
நாட்டின் மரா ஆற்றின் கரையில் கன்றுடன் நீர்யானை]]  

**மாரா ஆறு** (*Mara River*), கென்யா நாட்டின் நரோக் கவுண்டியில் உள்ள மாவ் செங்குத்து நிலச்சரிவில் உற்பத்தி ஆகி, தான்சானியா நாட்டின் மாரா பிரதேசம் வழியாகப் பாய்ந்து விக்டோரியா ஏரியில் கலக்கிறது. மாரா ஆறு பாயும் பகுதிகளில் மசாய் மாரா மற்றும் செரெங்கெட்டி தேசியப் பூங்காக்கள் அமைந்துள்ளது.  

## ஆற்றின் வடிநிலம்
மரா ஆற்றின் வடிநிலம் பரப்பளவு கொண்டது. அதில் கென்யா]]வில் மட்டும் 65% வடிநிலப் பரப்பும், தான்சானியாவில் 35% வடிநிலப் பரப்பும் கொண்டுள்ளது.கென்யா நாட்டின் மாவ் செங்குத்து நிலச்சரிவில் உற்பத்தியாகும் மாரா ஆறு 396 கிலோமீட்டர் நீளம் கொண்டது. இது தான்சானியா நாடு வழியாகப் பாய்ந்து விக்டோரியா ஏரியில் கலக்கிறது.  
## இதனையும் காண்க
- மசாய் மாரா
- செரெங்கெட்டி தேசியப் பூங்கா
- விக்டோரியா ஏரி
- நைல் நதி
- மாரா பிரதேசம்
- மசாய் இனக்குழு
# மேன் ஓ'வார்


**மேன் ஓ' வார்** (*Man o' War*, 29 மார்ச், 1917 - 1 நவம்பர், 1947) என்பது அமெரிக்க பந்தயக் குதிரை ஆகும். இது எல்லா காலத்திலும் சிறந்த பந்தயக் குதிரைகளில் ஒன்றாகக் கருதப்படுகிறது. *தி பிளட்-ஹார்ஸ்*, *ஸ்போர்ட்ஸ் இல்லஸ்ட்ரேட்டட்,* அசோசியேட்டட் பிரெசு உள்ளிட்ட பல விளையாட்டு வெளியீடுகள் மேன் ஓ' வார் 20 ஆம் நூற்றாண்டின் சிறந்த அமெரிக்க பந்தயக் குதிரையாக கருதுகின்றன. முதலாம் உலகப் போருக்குப் பிறகு இது கலந்து கொண்ட 21 பந்தயங்களில் 20 பந்தயங்களையும் $249,465 (2024 இல் $3,916,000 க்கு சமம்) பணப் பரிசுகளையும் வென்றது. இது அதிகாரப்பூர்வமற்ற 1920 அமெரிக்க குதிரை மற்றும் *த நியூயார்க் டைம்ஸ்* ஆல் ஆண்டின் சிறந்த விளையாட்டு வீரராக பேப் ரூத்துடன் கௌரவிக்கப்பட்டது. இது 1957 இல் தேசிய பந்தய அருங்காட்சியகம் மற்றும் புகழ் மண்டபத்தில் சேர்க்கப்பட்டது. 2017 மார்ச் 29 அன்று, அருங்காட்சியகம் இதன் நினைவாக "நூற்றாண்டில் மேன் ஓ' வார்" என்ற சிறப்பு கண்காட்சியைத் திறந்தது.  

1919 ஆம் ஆண்டில், மேன் ஓ' வார் கலந்துகொண்ட 10 போட்டிகளில் 9 இல் வென்றது, அவற்றில் அமெரிக்காவில் இரண்டு வயது குதிரைகளுக்கான மிக முக்கியமான பந்தயங்களான ஹோப்ஃபுல் ஸ்டேக்ஸ், பெல்மாண்ட் ஃபியூச்சரிட்டி ஆகியவை அடங்கும். இதன் ஒரே தோல்வி என்பது சரடோகா பந்தைய மைதானத்தில் ஏற்பட்டது. பின்னர் இது கிரேவ்யார்ட் ஆஃப் சாம்பியன்ஸ் என்று செல்லப்பெயரைப் பெற்றது. சரடோகா மைதானத்தில் நடந்த அப்போட்டியில் அப்செட் என்ற குதிரையிடம் தோற்றது.  

1920 கென்டக்கி டெர்பி போட்டியில் மேன் ஓ' வார் இடம்பெறவில்லை, ஏனெனில் அதன் உரிமையாளர் சாமுவேல் ரிடில் ஒரு இளம் குதிரை (ஒன்றே கால் மைல்) தொலைவு உள்ள பந்தயத்தில் அவ்வளவு சீக்கிரம் ஈடுபடும் என்பதை நம்பவில்லை. அதற்கு பதிலாக, மேன் ஓ' வாரை அதன் மூன்று வயதில் பிரீக்னஸ் ஸ்டேக்ஸ் பந்தையத்தில் அறிமுகப்படுத்தினார், அங்கு இது அப்செட்டை 1+1⁄2 குதிரை நீளத்தில் தோற்கடித்தது. மேன் ஓ' வார் பின்னர் பெல்மாண்ட் ஸ்டேக்சில் 20 குதிரை நீள வித்தியாசத்தில் வென்று உலக சாதனைப் படைத்தது. கோடை மற்றும் இலையுதிர் காலம் முழுவதும், இது தனது சக மூன்று வயது குதிரைகளிடம் நடந்த போட்டிகளில் ஆதிக்கம் செலுத்தி, பல சாதனைகளை படைத்து. 1919 ஆம் ஆண்டில் அமெரிக்க டிரிபிள் கிரீடம் என்று பின்னர் அறியப்பட்ட பட்டத்தை வென்ற சர் பார்டன் குதிரைக்கு எதிரான போட்டிப் பந்தயத்தில் மட்டுமே இது தன்னைவிட வயதில் மூத்த குதிரையை தன் இறுதிப் போடியில் எதிர்கொண்டது. மேன் ஓ' வார் முழுமையாக படமாக்கப்பட்ட முதல் குதிரைப் பந்தயத்தில் ஏழு குதிரை நீள வித்தியாசத்தில் எளிதாக வென்றது.  

இதன் பிறகு மேன் ஓ'வார் பந்தையங்களில் கலந்து கொள்ளாது, அது ஓய்வு பெற்றுவிட்டது என்று ரிடில் அறிவித்தார். அது இவ்வளவு சீக்கிரம் ஓய்வு பெறுவதை பலர் விரும்பவில்லை. அதனால் வெற்றுக் காசோலையை நீட்டி அமெரிக்க பணக்காரரான வேகனர் மேன் ஓ'வாரை விலைக்குக் கேட்டார். ஆனால் ரிடீல் இக்குதிரையை யாருக்கும் விற்பதாக இல்லை என்று மறுத்துவிட்டார். பந்தையங்களில் கலந்து கொள்ளாவிட்டாலும் மேன் ஓ'வாரை பார்க்க பல சுற்றுலாப் பயணிகள் வந்து செல்லும் நிலை இருந்தது. இதைய நோயால் பாதிக்கபட்டிருந்த மேன் ஓ'வார் 1947 ஆம் ஆண்டில் தன் 30 வயதில் இறந்தது. அதன் இறுதிச் சடங்கை என்.பி.சி வானொலி சேரடி வருணனை செய்தது.
# இரத்தினகிரி - 6



**இரத்தினகிரி - 6** *(RTN 65-1-2-2-2), முன்மொழிவு எண்: (IET-25529)* எனப்படும் இந்த நெல் வகை, மகாராட்டிர, மாநிலத்தின் நீர்ப்பாசன நிலங்களாக உள்ள பகுதிக்காக உருவாக்கப்பட்ட, 118 - 125 நாட்களில் அறுவடைக்கு வரக்கூடிய நடுத்தர கால நெல் இரகமாகும். பாசுமதி அல்லாத நெல் வகையில் நடுத்தர நிலப் பகுதிகளில் வளரக்கூடிய நடவு முறைக்கு ஏற்ற இது, குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாகும். கூல மகசூல் ஒரு எக்டேருக்கு சுமார் 4,500 கிலோ தரக்கூடிய இந்த புதிய நெல் இரகத்தை 2018 இல் வெளியிடப்பட்டதாக அறியப்பட்டது.  

இதன் மூதாதை நெல் இரகங்களான **பன்னாட்டு நெல் - 64** *(IR 64)* மற்றும் **பராசு சோனா** *(Paras Sona)* இடையேயான கலப்பினத்திலிருந்து, பெண்ணாகப் பயன்படுத்தி, வம்சாவளி தேர்வு முறை மூலம் உருவான இரத்னகிரி 6 என்ற இந்த நெல் வகை, மேற்கண்ட இரகங்களின் நடுத்தர கால அளவு கொண்ட (சம்பா சாகுபடி மாதத்தில் 118 - 125 நாட்கள்), அரை குள்ள (100 - 110 செ.மீ தாவர உயரம்), நடுத்தர மெல்லிய மற்றும் ஒளிஊடுருவக்கூடிய தானிய வகையாகும்.  

## பின்னணி
ஆய்வு நிலையம், மாநிலம், தேசியம், வேளாண்மை மற்றும் தகவமைப்பு சோதனைகளில் முறையே 36 - 57, 19 - 96, 9 -11, 23 - 53 மற்றும் 26 - 38 விழுக்காடு அதிக மகசூலைக் காட்டிய இந்த இரகம், சிறந்த அரைத்தல் (70.30 %), தலை நெல் மீட்பு (66.19 %) மற்றும் நல்ல சமையல் குணங்கள் (அமிலேசு உள்ளடக்கம் 25.43 %) ஆகியவற்றைக் காட்டியது. மேலும் இந்த நெல் வகை, இலை வெடிப்பு மற்றும் பாக்டீரியா இலை கருகல் நோய்களுக்கு மிதமான எதிர்ப்புத் திறன் கொண்டதாகவும், உள்ளூர் பகுதிகளில் தண்டு துளைப்பான், இலை சுருட்டுப்புழு மற்றும் பித்தப்பை பூச்சிகளுக்கு மிதமான எதிர்ப்புத் திறன் கொண்டதாகவும் உள்ளது. இது சராசரியாக எக்டருக்கு 4.0 முதல் 4.5 டன் மகசூலைப் பதிவு செய்ததுள்ளது. 2017 ஆம் ஆண்டில் மகாராட்டிராவின் கொங்கண் பகுதியில் வணிக சாகுபடிக்கு வெளியிட இரத்னகிரி 6 நெல் வகையை பரிந்துரைக்கப்பட்டது.  

## இவற்றையும் காண்க
- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# மத்சியராசா விசுவேசுவர ராஜு



**மத்சியராசா விசுவேசுவர ராஜு** (*Matsyarasa Visweswara Raju*) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஒய். எஸ். ஆர். காங்கிரசு கட்சியின் உறுப்பினர் ஆவார். இவர் 2024 ஆந்திரப் பிரதேச சட்டமன்றத் தேர்தலில் பாடேரு சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினர் ஆனார்.
# மாரா பிரதேசம்



**மாரா பிரதேசம்** (*Mara Region*), தான்சானியா நாட்டின் 31 நிர்வாகப் பிரதேசங்களில் ஒன்றாகும். மாரா பிரதேசத்தின் தலைநகரம் முசோமா ஆகும். மாரா பிரதேசம் பரப்பளவு கொண்டது.தான்சானியா நாட்டின் வடக்கில் அமைந்த மாரா பிரதேசம், கென்யா நாட்டின் மசாய் மாரா தேசியப் பூங்காவின் தெற்கு எல்லையில் அமைந்துள்ளது.  

## சிறப்புகள்
மாரா பிரதேசத்தில் உலகப் பாரம்பரியக் களமான புகழ்பெற்ற திறந்த வெளி செரெங்கெட்டி தேசியப் பூங்கா அமைந்துள்ளது. இதன் வடக்கே மசாய் மாரா தேசியப் பூங்கா உள்ளது. மாரா பிரதேசத்தில் மாரா ஆறு பாய்கிறது. மாரா பிரதேசததின் கிழக்கில் விக்டோரியா ஏரி அமைந்துள்ளது. இப்பிரதேசத்தில் பெரும்பான்மையாக மசாய் மக்கள் வாழ்கின்றனர். செரெங்கெட்டிதேசியப் பூங்காப் பகுதியில் பிறந்த ஜூலியஸ் நைரேரே தான்சானியா நாட்டின் முதல் அதிபர் ஆவார்.  
## தட்ப வெப்பம்
மாரா பிரதேசத்தின் அதிகபட்ச வெப்பம் 29.32&nbsp;°C மற்றும் குறைந்தபட்ச வெப்பம் 27.68&nbsp;°C கொண்டுள்ளது. இப்பிரதேசம் இரண்டு மழைக்காலங்களும், இரண்டு வறட்சி காலங்களும் கொண்டது.  
பிப்ரவரி முதல் சூன் வரை நீண்ட மழைக்காலமும்; சூன் முதல் செப்டம்பர் வரை குறைந்தபட்ச மழைக்காலமும் கொண்டுள்ளது. இதன் ஆண்டு சராசரி மழைப்பொழிவு 1,250-2,000&nbsp;மிமீ ஆகும்.  
## பொருளாதாரம்
தங்கச் சுரங்கங்களை அகழ்தல், மீன் பிடித்தல், கால்நடை மேய்ச்சல், சுற்றுலா, தானியங்களை பயிர் இடுதல், கால்நடை வளர்ப்பு ஆகியவை மாரா பிரதேச மக்களின் முக்கியப் பொருளாதாரம் ஆகும்.  

}}
# தானியங்கி வழிகாட்டி


**தானியங்கி வழிகாட்டி** (*Autoguider*) என்பது வானியலில் பயன்படுத்தப்படும் ஒரு தானியங்கி மின்னணு வழிகாட்டுதல் கருவியாகும். இது தொலைநோக்கியை ஒரு பொருளை துல்லியமாக நோக்கி வைத்திருக்கப் பயன்படுகிறது. இது நீண்ட வெளிப்பாடுகளின் போது பார்வை புலத்தில் பொருள் நகர்வதைத் தடுக்கிறது, இது மங்கலான அல்லது நீளமான படத்தை உருவாக்கும்.  

## பயன்பாடு
மங்கலான வான இலக்குகளை, பொதுவாக ஆழமான வானப் பொருட்களை, படமாக்குவதற்கு பல நிமிடங்கள் வெளிப்பாடு நேரம் தேவைப்படுகிறது, குறிப்பாக குறுகிய பட்டை படங்கள் எடுக்கப்படும் போது. இந்த வெளிப்பாடுகளின் போது பெறப்பட்ட படம் பயன்படுத்தக்கூடிய தெளிவு மற்றும் கூர்மையை பராமரிக்க, முழு வெளிப்பாட்டின் போது தொலைநோக்கியின் பார்வை புலத்திற்குள் இலக்கை அதே நிலையில் வைத்திருக்க வேண்டும்; எந்தவொரு வெளிப்படையான இயக்கமும் ஒளியின் புள்ளி மூலங்களை (நட்சத்திரங்கள் போன்றவை) கோடுகளாகத் தோன்றும் அல்லது புகைப்படம் எடுக்கப்படும் பொருள் மங்கலாகத் தோன்றும்.
# கொணத்தல ராமகிருஷ்ணா


**கொணத்தல ராமகிருஷ்ணா** (*Konathala Ramakrishna*)(பிறப்பு: சனவரி 4, 1957) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். அனகப்பள்ளி மக்களவைத் தொகுதியிலிருந்து இரண்டு முறை நாடாளுமன்ற உறுப்பினராகவும் ஒரு முறை சட்டமன்ற உறுப்பினராக அனகாபல்லி சட்டமன்றத் தொகுதியிலிருந்து 1991 முதல் 1996 வரை பணியாற்றினார். இவர் ஆந்திரப் பிரதேச காங்கிரசு நாடாளுமன்ற உறுப்பினர்களின் ஒருங்கிணைப்பாளராகப் பணியாற்றுவதற்கு முன்பு ஒய்.எஸ். ராஜசேகர் ரெட்டி அரசாங்கத்தில் மாநில அமைச்சராகவும் இருந்தார்.  

## ஆரம்பகால வாழ்க்கை மற்றும் கல்வி
இராமகிருஷ்ணா அனகாபல்லியில் கவரா சமூகத்தைச் சேர்ந்த வணிகக் குடும்பத்தில் பிறந்தார்.இவரது தந்தை கொணத்தல சுப்பிரமணியம் ஆவார்.  

## வாழ்க்கை
இராமகிருஷ்ணா 1982ஆம் ஆண்டு இந்திய தேசிய காங்கிரசில் தனது அரசியல் வாழ்க்கையைத் தொடங்கினார். 1989ஆம் ஆண்டு, அனகப்பள்ளி நாடாளுமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு, தெலுங்கு தேசக் கட்சி வேட்பாளர் பி. அப்பளநரசிம்மத்தை தோற்கடித்து 9 வாக்குகள் வித்தியாசத்தில் வெற்றி பெற்றார். 1991ஆம் ஆண்டு இதே வேட்பாளரை தோற்கடித்து காங்கிரசு கட்சியின் நாடாளுமன்ற உறுப்பினராக இவர் தக்க வைத்துக் கொண்டார். இருப்பினும், 1996ஆம் ஆண்டு ஆந்திரப் பிரதேசத்தில் நடந்த இந்தியப் பொதுத் தேர்தலில் இதே இடத்தை இவர் இழந்தார்.  

1991 முதல் 1996 வரை ஆந்திரப் பிரதேச காங்கிரஸ் நாடாளுமன்ற உறுப்பினர்களின் ஒருங்கிணைப்பாளராகப் பணியாற்றுவதற்கு முன்பு, ஒய்.எஸ். ராஜசேகர் ரெட்டி அரசாங்கத்தில் மாநில அமைச்சராக இருந்தார்.2004 முதல் 2009 வரை மறைந்த ஒய்.எஸ்.ராஜசேகர் ரெட்டி அரசாங்கத்தில் வணிக வரிகள் அமைச்சராக இருந்தார். சூன் 2016 இல், பாபு ஜகஜீவன்ராம் உத்தராந்திரா சுஜலா சரவந்தி நீர்ப்பாசனத் திட்டத்திற்கு நிதி கோரி தர்ணா நடத்தினார்.  

சனவரி 2024இல் ஜன சேனா கட்சியில் இணைந்தார். இதன் பின்னர் 2024ஆம் ஆண்டு அனகப்பள்ளி தொகுதிக்கு நடைபெற்ற ஆந்திரப் பிரதேச சட்டமன்றத் தேர்தலில் போட்டியிட பரிந்துரைக்கப்பட்டார். இவர்கள் அரசியல் போட்டியாளர்கள் மட்டுமே என்றும், அரசியலுக்கு வெளியே எப்போதும் நல்ல உறவைக் கொண்டுள்ளனர் என்றும் இவர் கூறினார். இருப்பினும், பல தெலுங்கு தேசம் கட்சி தொண்டர்கள் இருவருக்கு இந்த இடத்தினை வழங்கியதில் அதிருப்தி அடைந்தனர்.
# பிலார்தா


**பிலார்தா** (*Pilarta*) என்பது நன்னீரில் வாழக்கூடிய நண்டுப் பேரினம் ஆகும். இந்தப் பேரினத்தினைச் சேர்ந்த சிற்றினங்கள் இந்தியாவில் மட்டுமே காணப்படும் அகணிய உயிரிகள் ஆகும். இவை மேற்குத் தொடர்ச்சி மலைகளில் காணப்படுகிறது.  

## சிற்றினங்கள்
*பிலார்தா* என்ற பேரினத்தில் நான்கு சிற்றினங்கள் அங்கீகரிக்கப்பட்டுள்ளன.  

- *பிலார்தா அனுகா* <small>பாகிர் & யியோ, 2007</small>
- *பிலார்தா அரோமா* <small>பதி, இராஜேசு, இராஜ், சீஜா, குமார் & சுரேஷன், 2017</small>
- *பிலார்தா பஞ்சதிசிமா* <small>பதி, இராஜேசு, இராஜ், சீஜா, குமார் & சுரேசன், 2017</small>
- *பிலார்தா வாமன்* <small>இராஜ், குமார் & என்ஜி, 2025</small>
# மின்சார வெப்பமாக்கல்


**மின்சார வெப்பமாக்கல்** என்பது மின் ஆற்றலை நேரடியாக வெப்ப ஆற்றலாக மாற்றும் ஒரு செயல்முறையாகும். பொதுவான பயன்பாடுகளில் விண்வெளி வெப்பமாக்கல், சமையல், நீர் சூடாக்குதல் மற்றும் தொழில்துறை செயல்முறைகள் அடங்கும். இது மின்சார வெப்பமியக்கி என்றும் அழைக்கப்படும்.  

மின்சார வெப்பமூட்டி என்பது மின்சாரத்தை வெப்பமாக மாற்றும் ஒரு மின் சாதனமாகும். ஒவ்வொரு மின்சார வெப்பமூட்டிக்கும் உள்ளே இருக்கும் வெப்பமூட்டும் பொருள் ஒரு மின் மின்தடையாகும், மேலும் ஜூல் வெப்பமாக்கலின் கொள்கையின் அடிப்படையில் இது செயல்படுகிறது.: ஒரு மின்தடையின் வழியாக செல்லும் மின்சாரம் அந்த மின் சக்தியை வெப்ப ஆற்றலாக மாற்றும். பெரும்பாலான நவீன மின்சார வெப்பமூட்டும் சாதனங்கள் நிக்ரோம் கம்பியை செயலில் உள்ள பகுதிகளாக பயன்படுத்துகின்றன; வலதுபுறத்தில் சித்தரிக்கப்பட்டுள்ள வெப்பமூட்டும் பகுதி, பீங்கான் மின்கடத்திகளால் ஆதரிக்கப்படும் நிக்ரோம் கம்பியைப் பயன்படுத்துகிறது.  

## அகச்சிவப்பு கதிர்வீச்சு வெப்பமாக்கல்
மின்சார அகச்சிவப்பு கதிர்வீச்சு வெப்பமாக்கல் அதிக வெப்பநிலையை அடையும் வெப்பமூட்டும் கூறுகளைப் பயன்படுத்துகிறது. இதன் பகுதிகள் பொதுவாக ஒரு ஒளி விளக்கைப் போன்ற ஒரு கண்ணாடி உறைக்குள் தொகுக்கப்பட்டு, ஹீட்டரின் உடலிலிருந்து ஆற்றல் வெளியீட்டை திசைதிருப்ப ஒரு பிரதிபலிப்பான் பொருத்தப்பட்டுள்ளது. இதன் பகுதிகள் காற்று அல்லது இடம் வழியாக பயணிக்கும் அகச்சிவப்பு கதிர்வீச்சை வெளியிடுகிறது, அது உறிஞ்சும் மேற்பரப்பைத் தாக்கும் வரை, அது பகுதியளவு வெப்பமாகவும் பகுதியளவு பிரதிபலிக்கும். இந்த வெப்பம் காற்றை வெப்பமாக்குவதற்குப் பதிலாக, அறையில் உள்ள மக்களையும் பொருட்களையும் நேரடியாக வெப்பப்படுத்துகிறது. வெப்பப்படுத்தப்படாத காற்று பாயும் பகுதிகளில் இந்த வகை ஹீட்டர் குறிப்பாக பயனுள்ளதாக இருக்கும். ஸ்பாட் ஹீட்டிங் தேவைப்படும் அடித்தளங்கள் மற்றும் கேரேஜ்களுக்கும் அவை சிறந்தவை. பொதுவாக, அவை பணி சார்ந்த வெப்பமாக்கலுக்கு ஒரு சிறந்த தேர்வாகும்.
# அர்சுன் சிங் பாம்ணீயா

**அர்சுன் சிங் பாம்ணீயா** *(Arjun Singh Bamniya)* (பிறப்பு:செப்டம்பர் 5,1963) ஒரு இந்திய அரசியல்வாதி மற்றும் இராசத்தான் அரசாங்கத்தின் முன்னாள் மாநில அமைச்சர் ஆவார். இவர் இராசத்தான் மாநில சட்டமன்றத்திலுள்ள பான்சுவாரா சட்டமன்றத் தொகுதியின் சட்டமன்றத் உறுப்பினராக உள்ளார். , இந்திய தேசிய காங்கிரசின் உறுப்பினர் ஆவார்.  

## அரசியல்
2023 இல் நடைபெற்ற இராசத்தான் சட்டமன்றத் தேர்தலில் பான்சுவாரா சட்டமன்றத் தொகுதியில் இந்திய தேசிய காங்கிரசு கட்சியின் வேட்பாளராக போட்டியிட்ட அர்சுன் சிங் 93017 வாக்குகளைப் பெற்று, தனது நெருங்கிய போட்டியாளரான பாரதிய ஜனதா கட்சி வேட்பாளர் தன் சிங்கை விட 1400 வாக்குகள் அதிகம் பெற்று வெற்றிபெற்றார்.  

## தேர்தல் முடிவுகள்
### 2023
# ஆழ் மூளை தூண்டுதல்

**ஆழ் மூளை தூண்டுதல்** என்பது தானியங்கி செயல்பாடுகளைக் கட்டுப்படுத்தும், நினைவுகள், நம்பிக்கைகள் மற்றும் பழக்கவழக்கங்களை உடனடி விழிப்புணர்வுக்கு வெளியே சேமிக்கும் மனதின் பகுதியை பாதிக்கும் நோக்கில் நுட்பங்களைக் குறிக்கிறது.  

### ஆழ் மனதை தூண்டுதல்
ஆழ் மனதைச் செயல்படுத்த, தியானம், நேர்மறை உறுதிமொழிகள் மற்றும் காட்சிப்படுத்தல் போன்ற பயிற்சிகளைப் பயன்படுத்துங்கள், அவை நனவான வடிப்பான்களைத் தவிர்த்து, மனதுடன் நேரடியாகத் தொடர்பு கொள்ள உதவுகின்றன. புதிய இணைப்புகளை ஊக்குவிக்க மௌனத்திற்குச் செல்வது, தெளிவான இலக்குகளை வரையறுப்பது மற்றும் மனச் சோர்வைக் குறைக்க போதுமான தூக்கம் கிடைப்பதை உறுதி செய்வது ஆகியவை பிற நுட்பங்களில் அடங்கும்.
# அர்லீன் தியோல்



**அர்லீன் கவுர் தியோல்** (**Harleen Kaur Deol,** பிறப்பு: ஜூன் 21,1998) இந்திய கிரிக்கெட் வீரர் ஆவார். அவர் இமாச்சலப் பிரதேச அணிக்காக விளையாடுகிறார், அவ்வப்போது வலது கை நேர்ச் சுழல்பந்து வீச்சாளராகவும், வலது கை மட்டையாளராகவும் விளையாடுகிறார்.  

அர்லீன் 22 பிப்ரவரி 2019 அன்று இங்கிலாந்து எதிராக மும்பை உள்ள வான்கடே அரங்கத்தில் இந்தியாவுக்கான ஒருநாள் போட்டியில் அறிமுகமானார், தானியா பாட்டியாவுக்குப் பிறகு சண்டிகரில் இருந்து இந்தியாவுக்காக விளையாடிய இரண்டாவது பெண் கிரிக்கெட் வீரர் ஆனார். அர்லீன் மொகாலியில் உள்ள யாதவிந்திரா பப்ளிக் பள்ளியில் தனது பள்ளிப்படிப்பை முடித்தார், பின்னர் 4 மார்ச், 2019 அன்று இங்கிலாந்துக்கு எதிராக தனது டி20 உலகக் கோப்பையில் அறிமுகமானார். அர்லீன் தனது மகளிர் டி20 பந்தயத்தில் டிரெய்ல்ப்ளேசர்ஸ் அணிக்காக 2019 மே 6 அன்று சூப்பர்நோவாசுக்கு எதிராக அறிமுகமானார், சுமிருதி மந்தனாவுடன் இணைந்து 100 ஓட்டங்கள் எடுத்தார்.  

ஜனவரி 2020 இல், ஆஸ்திரேலியாவில் நடைபெற்ற 2020 ஐசிசி மகளிர் டி20 உலகக் கோப்பைக்கான இந்திய அணியில் அவர் பெயரிடப்பட்டார்.  

ஜூலை 2021 இல் இங்கிலாந்துக்கு எதிரான இருபதுக்கு-20 தொடரின் போது பவுண்டரி கயிற்றைத் தவிர்க்க வேண்டி பந்தைப் பிடித்தது இவரை உலகறியச் செய்தது. ஏமி ஜோன்ஸ் அடித்த பந்தைப் பிடிக்க நீண்ட தூர களத் தடுப்பில் நின்றிருந்த அர்லீன் தனது தலைக்கு மேலே இரண்டு கை உயரத்தில் குதித்தார், ஆனால் அவரது வேகம் போதாமல் ஆறு ரன்களை நோக்கி எல்லைக் கயிற்றைக் கடந்து செல்வதை உணர்ந்த அவர், பந்தை காற்றில் வீசி, நடுவானில் விழுந்த பந்தை மீண்டும் கைப்பற்ற விளையாட்டு மைதானத்திற்குள் திரும்புவதற்கு போதுமான நேரத்தை அளித்தார். இதற்காக சச்சின் டெண்டுல்கர் மற்றும் பிரதமர் நரேந்திர மோடி ஆகியோரிடமிருந்து அவர் பாராட்டைப் பெற்றார்.  

ஜூலை 2022 இல், இங்கிலாந்தின் பர்மிங்காமில் நடந்த 2022 பொதுநலவாய விளையாட்டுப் போட்டிகளில் மட்டைப்பந்து போட்டியில் இந்திய அணியில் இவர் இடம்பெற்றார்.  

2023 ஆம் ஆண்டில் இந்திய மகளிர் பிரீமியர் லீக் தொடக்க ஆட்டங்களில், அர்லீன் தியோலை குஜராத் ஜயண்ட்ஸ் (ஜிஜி) ஐ 40 லட்ச ரூபாய்க்கு வாங்கியது. நான்கு வாரப் போட்டியின் முடிவில், 200 ஓட்டங்களுக்கு மேல் குவித்த பதின்மூன்று மட்டைப் பந்தாளர்களில் இவரும் ஒருவர். இவரது மொத்த ஓட்டங்கள் 202. இவரது ஓட்ட விகிதம் 125.46 என்ற விகிதத்தில் சாதித்தார், இவரது அணிக்காக இரண்டு ஓட்டங்கள் அதிகம் எடுத்து அதிக அணியை வெற்றி பெறச் செய்தார்.  

24 டிசம்பர், 2024 அன்று, மேற்கிந்தியத் தீவுகளுக்கு எதிரான 2 வது ஒருநாள் போட்டியின் போது, இந்திய அணிக்காக அர்லீன் தனது முதல் ஒருநாள் மற்றும் சர்வதேச சதத்தை 103 பந்துகளில் 115 ஓட்டங்கள் எடுத்து சாதனை புரிந்தார்.
# புஞ்சாக் பெர்தானா


<mapframe latitude="3.135469" longitude="101.493445" zoom="14">{  
"type": "FeatureCollection",  
"features": []  
}</mapframe>  
**புஞ்சாக் பெர்தானா**, (மலாய்; ஆங்கிலம்: *Puncak Perdana*; சீனம்: 黄金峰); என்பது மலேசியா, சிலாங்கூர் மாநிலத்தின், சா ஆலாம் வடக்குப் பகுதியில் உள்ள ஒரு நகரியம் ஆகும். இந்த நகரியம் புக்கிட் செராக்காவில் 240 எக்டேர் பரப்பளவில் சுபாங் ஏரிக்கு அருகிலுள்ள வனப்பகுதியில் உருவாக்கப்பட்டது.  

இது மேரு *(Meru)* மற்றும் சுபாங் வானூர்தி நிலையம் ஆகிய இடங்களுக்கு இடையில் அமைந்துள்ளது. அத்துடன் செத்தியா ஆலாம் *(Setia Alam)* நகரத்திற்கு அருகிலும் உள்ளது.  

## கட்டுமானம்

இந்த நகரத்தின் அசல் உருவாக்குநர் சென்ட்ரல் சேலஞ்சர் நிறுவனம் *(Central Challenger Sdn Bhd)* ஆகும். இந்த நிறுவனம் புஞ்சாக் நியாகா குழுமத்திற்குச் சொந்தமானது. இந்த நகரம் மூன்று கட்டத் திட்டமாக அக்டோபர் 1996-இல் கட்டப்பட்டது. இமுதல் கட்டம் நவம்பர் 1996 இல் தொடங்கியது. இது புத்ராஜெயா போன்ற ஒரு பல்லூட நகரமாக மாறும் என்று எதிர்பார்க்கப்பட்டது.  

## வசதிகள்

இந்த நகரத்தில் மாரா தொழில்நுட்ப பல்கலைக்கழகத்தின் (**UiTM**) *(Universiti Teknologi MARA)* புஞ்சாக் ஆலாம் வளாகம் உள்ளது. 4.39 கிமீ² பரப்பளவைக் கொண்ட இந்தப் பல்கலைக்கழகம் 2009-ஆம் ஆண்டில் தொடங்கப்பட்டது.  

இந்தப் பல்கலைக்கழகத்தில் 40,000 மாணவர்கள் மற்றும் ஊழியர்கள் உள்ளனர். மேலும், இந்தப் பல்கலைக்கழகத்திற்கு மலேசியா முழுவதும் மேலும் 34 வளாகங்கள் உள்ளன. இதன் அருகில், மாரா தொழில்நுட்ப பல்கலைக்கழக மருத்துவமனையும் *(UiTM University Hospital)* உள்ளது.  

## போக்குவரத்து
மாரா தொழில்நுட்ப பல்கலைக்கழகத்தின் புஞ்சாக் பெர்தானா பகுதிக்கு சா ஆலாம் செக்சன் 13 வழியாகச் செல்லலாம். இதற்கு ரேபிட் கேஎல் பேருந்து சேவை நடைமுறையில் உள்ளது.  

இந்தப் பேருந்து தாமான் துன் டாக்டர் இசுமாயில் குடியிருப்பு பகுதியையும் கடந்து செல்லும்.
# பெ. சுப்ரமணி



**பெ. சுப்ரமணி** (*P. Subramani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் தடங்கம் கிராமத்தினைச் சேர்ந்தவர். 11ஆம் வகுப்பு வரை கல்வி பயின்றுள்ள சுப்ரமணி, திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2016
# கு. மனோகரன்



**கு. மனோகரன்** (*K. Manoharan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் சின்னேரி கிராமத்தினைச் சேர்ந்தவர். புதுமுகவகுப்பில் தேர்ச்சிபெற்றுள்ள மனோகரன், திராவிட முன்னேற்றக் கழகத்தினைச் சார்ந்தவர். இவர், 1996ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1996
# நிக்கிதா பெத்ரோவ்


**நிக்கிதா பெத்ரோவ்** (*Nikita Petrov*, , பிறப்பு: 1 சூலை 1996) உருசியாவைச் சேர்ந்த ஒரு சதுரங்க வீரர் ஆவார். உருசியாவையும் மொண்டெனேகுரோ நாட்டையும் இவர் பிரதிநிதித்துவப்படுத்துகிறார். 2018 ஆம் ஆண்டில் பிடே அமைப்பின் கிராண்டுமாசுட்டர் பட்டம் இவருக்கு வழங்கப்பட்டது.  

43 உருசிய சதுரங்க வீரர்களுடன் சேர்ந்து, நிக்கிதா பெத்ரோவ் உருசிய குடியரசுத் தலைவர் விளாடிமிர் புடினுக்கு ஒரு திறந்த கடிதத்தில் கையெழுத்திட்டார். 2022 ஆம் ஆண்டு நடைபெற்ற உக்ரைன் மீதான உருசிய படையெடுப்பை எதிர்த்தும், உக்ரைன் மக்களுடன் ஒற்றுமையை வெளிப்படுத்தியும் இக்கடிதத்தில் கோரிக்கை வைக்கப்பட்டிருந்தது.  

## சதுரங்க வாழ்க்கை
2016 ஆம் ஆண்டில், பெத்ரோவ் 38 ஆவது பன்னாட்டு சதுரங்க விழாவான சிட்டா டி ஆர்கோ திறந்தநிலை ஏ-போட்டியை 8/9 புள்ளிகளுடன் வென்றார். மீண்டும் 2017 மற்றும் 2019 ஆம் ஆண்டுகளில் நடைபெற்ற போட்டிகளையும் இதே புள்ளிகளுடன் மீண்டும் வென்றார்.  

2019 ஆம் ஆண்டில், 7.5/11 புள்ளிகள் பெற்று, ஐரோப்பிய தனிநபர் சதுரங்க வெற்றியாளர் போட்டியில் 17 ஆவது இடத்தைப் பிடித்தார். இது நிகிதா பெட்ரோவை 2019 சதுரங்க உலகக் கோப்பைக்குத் தகுதி பெற வைத்தது. அங்கு இவர் முதல் சுற்றில் எவ்கெனி டோமாசெவ்சுகியால் தோற்கடிக்கப்பட்டார். 2019 ஆம் ஆண்டில் 6 ஆவது அரிகா திறந்தநிலை போட்டியில் இவர் இயோசு எட்வர்டோ மார்டினெசு அல்காண்டரா, டெய்வி வேரா சிகுவேனாசு, ரெனாடோ ஆர். குயின்டிலியானோ பிண்டோ, கிறிசுடோபல் என்ரிக்வெசு வில்லக்ரா, சால்வடார் அலோன்சோ மற்றும் டியாகோ சவுல் ராட் புளோரசு குயிலாசு ஆகியோருடன் சேர்ந்து 2 ஆவது முதல்-8 ஆவது வரையிலான இடத்தைப் பிடித்தார்.  

2021 ஆம் ஆண்டு நடைபெற்ற துவாப்சு திறந்த நிலை போட்டியில் இவர் போரிசு கிராச்சேவ் மற்றும் டிமிட்ரி கிரியாக்வினுடன் 2ஆவது முதல்-4ஆவது வரையிலான இடத்தை சமன் செய்தார். 2021 ஆம் ஆண்டில் பெட்ரோவ் டிமிட்ரி கோகரேவ் மற்றும் டேனியல் லிண்ட்செவ்சுகி ஆகியோரை முந்தி காந்தி-மான்சிசுகில் நடந்த 17ஆவது உக்ரா கவர்னர் கோப்பையை வென்றார்.  

2024 ஆம் ஆண்டில், பெட்ரோவ் போட்கோரிகாவில் நடந்த மாண்டினீக்ரோவின் தேசிய வெற்றியாளர் கோப்பையை வென்றார். இப்போட்டியில் 9/11 புள்ளிகளைப் பெற்றார். சமநிலை முறிவு ஆட்டத்தில் நிகோலா இயூகிச்சை வீழ்த்தினார்.
# பந்தம் வெங்கடேஸ்வர ராவ்



**பந்தம் வெங்கடேசுவர ராவ்** (*Pantham Venkateswara Rao*) என்று அழைக்கப்படும் பந்தம் நானாஜி ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஜனசேனா கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் காக்கிநாடா ஊரகச் சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டார்.
# வேட்டுவம்

**வேட்டுவம்** (Vettuvam) என்பது பா. ரஞ்சித் இயக்கத்தில் உருவாகி வரும் இந்தியத் தமிழ் மொழித் திரைப்படமாகும். இத்திரைப்படத்தில் ஆர்யா, அசோக் செல்வன், மற்றும் தினேஷ் ரவி ஆகியோர் முக்கிய கதாபாத்திரங்களில் நடிக்கின்றனர். நீலம் தயாரிப்பு நிறுவனம் மற்றும் கோல்டன் ரேசியோ பிலிம்சு ஆகிய நிறுவனங்களின் தயாரிப்பில், பியூசு சிங், அபயானந்த் சிங், சௌரப் குப்தா, அசுவினி சவுத்ரி, மற்றும் அதிதி ஆனந்த் ஆகியோரால் தயாரிக்கப்படுகிறது.  

வேட்டுவம் திரைப்படம் கிராமப்புற பின்னணியில் அமைந்த ஒரு கதையாகும். ஒரு தலைவன் நவீன கால “ராபின் ஊடு ” ஆக உருவெடுத்து, தன் சமூகத்தில் ஒடுக்கப்பட்டவர்களுக்கு உதவுவதுதான் கதை. அதேசமயம் சட்டத்துடனான மோதல்களைச் சந்திக்கும் நிகழ்ச்சிகள் படத்தை நகர்த்தும். பழங்குடி சுதந்திரப் போராட்ட வீரர் பிர்சா முண்டாவின் வாழ்க்கை மற்றும் போராட்டங்களை எடுத்துக்கூறும் கதை என்றும் சொல்லப்படுகிறது. வேட்டுவம் திரைப்படம் வரலாறு மற்றும் சமூக மாற்றத்தை வெளிக்கொண்டுவரும் என எதிர்பார்க்கப்படுகிறது.  

வேட்டுவம் திரைப்படத்தின் முதல் பார்வை 2022 ஆம் ஆண்டு கேன்சு திரைப்பட விழாவில் வெளியிடப்பட்டது. இத்திரைப்படம் பா. ரஞ்சித்தின் பன்னாட்டுத் திரைப்பட அறிமுகமாகக் கருதப்படுகிறது.  

## வெளியீடு
வேட்டுவம் திரைப்படம் 2026ஆம் ஆண்டில் திரையரங்குகளில் வெளியாகும் என எதிர்பார்க்கப்படுகிறது. இசையமைப்பாளர் ஜீ.வி பிரகாஷ் இசையமைக்கிறார். படத்தின் பாடல்கள், திரைப்படம் வெளியீட்டுத் தேதி அதிகாரப்பூர்வமாக இன்னும் அறிவிக்கப்படவில்லை.
# செத்தியா ஆலாம்


<mapframe latitude="3.100872" longitude="101.45873" zoom="13">{  
"type": "FeatureCollection",  
"features": []  
}</mapframe>  
**செத்தியா ஆலாம்**, (மலாய்; ஆங்கிலம்: *Setia Alam*; சீனம்: 实达阿拉姆) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியில் உள்ள ஒரு நகரியம் ஆகும். இந்த நகரியம் ஓர் ஒருங்கிணைந்த மேம்பாட்டுத் திட்டமாக உருவாக்கப்பட்டு உள்ளது. 4,000 ஏக்கர் (16 கிமீ2) பரப்பளவு கொண்ட இந்த நகரியம் சா ஆலாம் மாநகராட்சியின் (**MBSA**) நிர்வாக வரம்பிற்குள் வருகிறது. இந்த நகரத்தின் கட்டுமானச் செலவு RM 20 பில்லியன் ஆகும். முன்பு இந்த இடம் வடக்கு அம்மோக் ரப்பர் தோட்டம் *(North Hummock Estate)* என்று அழைக்கப்பட்டது.  

இந்த நகரத்தில் மதுக் கடைகள், திசுக்கோகள் மற்றும் குலுக்குச்சீட்டு வணிகங்கள் போன்ற பொழுதுபோக்கு நிலையங்களுக்குத் தடைவிதிக்கப்பட்டு உள்ளன. சா ஆலாம் மாநகராட்சி அத்தகைய பொழுதுபோக்கு மையயங்களை கட்டுப்படுத்தியுள்ளது.  

## போக்குவரத்து
செத்தியா ஆலாம் பெயரைக் கொண்ட செத்தியா ஆலாம் நெடுஞ்சாலை *(Setia Alam Highway)* 2006 சூலை 14-ஆம் தேதி திறக்கப்பட்டது. அதன் பின்னர் இந்த நகரத்தை &nbsp; கிள்ளான் பள்ளத்தாக்கு புதிய விரைவுச்சாலையில் (**NKVE**) இருந்து செத்தியா ஆலாம் நெடுஞ்சாலை வழியாக அணுகலாம்.  

கோலாலம்பூர்-கிள்ளான் நெடுஞ்சாலை மற்றும் கிள்ளான் மேரு சாலை வழியாகவும் செத்தியா ஆலாம் நகரை அணுகலாம். எஸ்பி செத்தியா நிறுவனத்தால் *(SP Setia Berhad)* இந்த நகரம் உருவாக்கப்பட்டது.  

இந்த நகரியத்திற்கு அருகிலுள்ள தொடருந்து நிலையம் கிள்ளான் கொமுட்டர் நிலையம் ஆகும். இந்த நிலையம் செத்தியா ஆலாமிற்கு தெற்கே ஏறக்குறைய 7.6 கிமீ தொலைவில் உள்ளது. எதிர்கால பாசார் கிள்ளான் எல்ஆர்டி நிலையம் *(Pasar Klang LRT station)*, இந்த நகரியத்திற்கு தெற்கே ஏறக்குறைய 6 கிமீ தொலைவில் உள்ளது. ரேபிட் கேஎல் பேருந்து , செத்தியா ஆலாம் நகரியத்தை சா ஆலாம் பிரிவு 14-இன் பேருந்து மையத்துடன் இணைக்கிறது.  

### போக்குவரத்து நெரிசல்கள்

அண்மைய ஆண்டுகளில் &nbsp;கிள்ளான் பள்ளத்தாக்கு புதிய விரைவுச்சாலை-செத்தியா ஆலாம் சாலைச் சந்திப்பில் போக்குவரத்து நெரிசல்கள் அதிகமாகிவிட்டன. அதிகமான குடியிருப்பாளர்கள் செத்தியா ஆலாம் நகரத்திற்குள் குடிபெயர்ந்ததால் இந்த நெரிசல்கள் ஏற்படுகின்றன என்று அறியப்படுகிறது.  

செத்தியா ஆலாம் நகரியத்தின் வடக்கு வளாகத்தில் புதிய அடுக்குமாடி குடியிருப்புகள் கட்டி முடிக்கப்பட்டதால். பண்டார் புக்கிட் ராஜா, அமான் பெர்தானா *(Aman Perdana)* மற்றும் மேரு போன்ற இடங்களிலிருந்து அதிகமான குடியிருப்பாளர்கள் செத்தியா ஆலாம் நகரியத்திற்குள் குடிபெயர்ந்துள்ளனர்.  

மார்ச் 2023-இல் செத்தியா ஆலாம் - எக்கோ ஆர்டென்சு *(Eco Ardence)* சந்திப்புச் சாலை மேம்படுத்தப்படும் என்று அறிவிக்கப்பட்டது. இந்தத் திட்டத்திற்காக MYR 7 மில்லியன் ஒதுக்கப்பட்டது. பின்னர் திசம்பர் 2023-இல் இந்தத் திட்டக் கட்டுமானம் நிறைவடைந்தது.
# தேனியல் பேரிசு


2025 ஆம் ஆண்டு சனவரி மாத நிலவரப்படி, தென்னாப்பிரிக்காவில் விளையாடும் சதுரங்க வீரர்களில் தேனியல் பேரிசு 6ஆவது இடத்தில் உள்ளார்.  

தென்னாப்பிரிக்க மண்டல இடம் வழியாக தகுதி பெற்ற பிறகு இவர் 2021 ஆம் ஆண்டு நடைபெற்ற சதுரங்க உலகக் கோப்பையில் விளையாடினார். இப்போட்டியில் முதல் சுற்றில் ஆர்யன் தாரியிடம் தோற்றுப்போனார்.  

2022 ஆம் ஆண்டு நடைபெற்ற சதுரங்க ஒலிம்பியாடு போட்டியில் தென்னாப்பிரிக்காவை பிரதிநிதித்துவப்படுத்தி, மூன்றாவது பலகையில் விளையாடி 5/9 புள்ளிகள் எடுத்தார். 2024 ஆம் ஆண்டு நடைபெற்ற சதுரங்க ஒலிம்பியாடு போட்டியில் முதல் பலகையில் விளையாடி 5.5/9 என்ற புள்ளிகளைப் பெற்றார்.
# பாப்லோ சலினாசு எர்ரெரா



**பாப்லோ சலினாசு எர்ரெரா** (*Pablo Salinas Herrera*) என்பவர் தென் அமெரிக்காவின் சிலி நாட்டைச் சேர்ந்த ஒரு சதுரங்க ஆட்டக்காரர் ஆவார். 1994ஆம் ஆண்டில் சூன் மாதம் 3 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.  

## சதுரங்க வாழ்க்கை
சலினாசு சிலி நாட்டின் சதுரங்க வெற்றியாளர் பட்டத்தை பாப்லோ சலினாசு ஐந்து முறை வென்றுள்ளார்; 2011, 2012, 2019, 2020 மற்றும் 2022 ஆகிய ஆண்டுகளில் இவர் அப்போட்டிகளை வென்றார்.  

சதுரங்க ஒலிம்பியாடு போட்டிகளில் பாப்லோ சலினாசு சிலியை மூன்று முறை பிரதிநிதித்துவப்படுத்தியுள்ளார். 2012 ஆம் ஆண்டில் நான்காவது பலகையில் விளையாடி 3/8 புள்ளிகள் பெற்றார். 2014 ஆம் ஆண்டில் 5 ஆவது பலகையில் விளையாடி 5/7 புள்ளிகள் பெற்றார். 2018 ஆம் ஆண்டு நடைபெற்ற சதுரங்க ஒலிம்பியாடு போட்டியில் சிலி நாட்டின் சார்பாக மூன்றாவது பலகையில் விளையாடி 5.5/10 புள்ளிகள் பெற்றார்.  

2021 ஆம் ஆண்டு நடைபெற்ற சதுரங்க உலகக் கோப்பைக்குத் தகுதி பெற சிலி கூட்டமைப்பு இடத்தை பாப்லோ சலினாசு பெற்றார். அங்கு இவர் முதல் சுற்றில் மேட்சு ஆண்டர்சனை 1½-½ என்ற கணக்கில் தோற்கடித்தார். மேலும் இரண்டாவது சுற்றில் பீட்டர் சுவிட்லரிடம் அதே புள்ளிகள் கணக்கில் தோற்றார்..  

2023 ஆம் ஆண்டு நடைபெற்ற சதுரங்க உலகக் கோப்பை போட்டிக்கும் பாப்லோ சலினாசு தகுதி பெற்றார். அங்கு இவர் முதல் சுற்றில் டெனிசு காட்ரிக்கை தோற்கடித்தார். ஆனால் இரண்டாவது சுற்றில் அமின் தபடபாயிடம் தோற்றுப்போணார்.
# பாகீதெளரா சட்டமன்றத் தொகுதி


**பாகீதெளரா சட்டமன்றத் தொகுதி** *(Bagidora Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. பாகீதெளரா, பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | நாதுராம் | இந்திய தேசிய காங்கிரசு</br> |  |
| 1977 | ஜனதா கட்சி |  |  |
| 1980 | இந்திய தேசிய காங்கிரசு (இ) |  |  |
| 1985 | பன்னா லால் | இந்திய தேசிய காங்கிரசு</br> |  |
| 1990 | சோமா | rowspan=3 | ஜனதா தளம் |
| 1993 | பூஞ்சா லால் |  |  |
| 1998 | சீத் மால் |  |  |
| 2003 | சீத் மால் காந்த் | இந்தியத் தேசிய காங்கிரசு (அ) |  |
| 2008 | மகேந்திரசீத் சிங் | rowspan=4 | இந்திய தேசிய காங்கிரசு</br> |
| 2013 |  |  |  |
| 2018 |  |  |  |
| - | 2023 | மகேந்திர சீத் சிங் மாளவியா |  |
| 2024* | செய்கிருசுணன் படேல் | பாரத் ஆதிவாசி கட்சி |  |
- இடைத்தேர்தல்

## தேர்தல் முடிவுகள்
### 2023

## இடைத்தேர்தல் முடிவுகள்
### 2024
# செய்கிருசுணன் படேல்



**செய்கிருசுணன் படேல்** (பிறப்பு: சூலை 5,1987) *(Jaikrishn Patel)* ஒரு இந்திய அரசியல்வாதி ஆவார், தற்போது 16 ஆவது இராசத்தான் சட்டமன்றத்தின் உறுப்பினராக உள்ளார். இவர் பாகீதெளரா சட்டமன்றத் தொகுதியில் போட்டியிட்டு வெற்றி பெற்றார். இவர் பாரத் ஆதிவாசி கட்சி உறுப்பினர் ஆவார்.  

## அரசியல்
பாரத் ஆதிவாசி கட்சி வேட்பாளர் செய்கிருசுணன் படேல், பான்சுவாரா மாவட்டத்தின் பாகீதெளரா சட்டமன்றத் தொகுதிக்கு நடைபெற்ற இடைத்தேர்தலில் வெற்றி பெற்றார், இதன் முடிவு 2024 மக்களவைத் தேர்தல் முடிவுகளுடன் அறிவிக்கப்பட்டது. பாரதிய ஜனதா கட்சியின் வேட்பாளர் சுபாசு தம்போலியாவை 51,434 வாக்குகள் வித்தியாசத்தில் செய்கிருசுணன் தோற்கடித்தார்.  

## இடைத்தேர்தல் முடிவுகள்
### 2024
# உலோரென்சோ லோடிசி



**உலோரென்சோ லோடிசி** (*Lorenzo Lodici*) இத்தாலி நாட்டைச் சேர்ந்த ஒரு சதுரங்க பேராதன் ஆவார். 2000 ஆம் ஆண்டு ஏப்ரல் மாதம் 16 ஆம் தேதியன்று இவர் பிறந்தார். 2018 ஆம் ஆண்டு இத்தாலிய சதுரங்க வெற்றியாளராகத் திகழ்ந்தார். 2021 ஆம் ஆண்டு மிட்ரோபா கோப்பை சதுரங்கப் போட்டியை வென்றுள்ளார். 2022 மற்றும் 2024 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இத்தாலியின் சார்பாக பங்கேற்று விளையாடினார். 2020 ஆம் ஆண்டு நடைபெற்ற இணையவழி சதுரங்க ஒலிம்பியாடு போட்டியிலும் இத்தாலிய அணியைப் பிரதிநிதித்துவப்படுத்தினார்.  

## சதுரங்க வாழ்க்கை
உலோரென்சோ லோடிசி இத்தாலி நாட்டின் பிரெசியாவில் பிறந்தார். ஆனால் வெனிசூக்கு அருகிலுள்ள சியோகியா என்ற நகரத்தில் வளர்ந்தார். 2016 ஆம் ஆண்டில் பன்னாட்டு சதுரங்க மாசுட்டர் பட்டத்தைப் பெற்ற பிறகு, 2017 ஆம் ஆண்டில் கோசென்சாவில் நடந்த இத்தாலிய இளையோர் சதுரங்கப் போட்டியை வென்றார்.  

2018 ஆம் ஆண்டில், சலெர்னோவில் முதல் முறையாக இத்தாலிய சதுரங்க வெற்றியாளர் பட்டத்தை வென்றார். போட்டி சமநிலையில் இருக்கும்போது வெற்றியாளரைத் தீர்மானிக்க நடைபெற்ற கூடுதல் ஆட்டத்தில் கிராண்ட்மாசுட்டர் ஆல்பர்டோ டேவிட்டை 2-0 என்ற புள்ளிகள் கணக்கில் தோற்கடித்தார். இங்கு கிராண்ட்மாசுட்டர் பட்டத்திற்கான முதல் விதிமுறையைப் பெற்றார்.  

2021 ஆம் ஆண்டில், கிராண்டு மாசுட்டர் பட்டத்திற்கான மற்ற இரண்டு விதிமுறைகளையும் பெற்று, கிராண்ட்மாசுட்டர் பட்டத்தை வென்றார். முதலாவது விதிமுறை சூன் மாதம் வில்லோர்பாவில் நடந்த லா மார்கா திறந்த நிலை போட்டியிலும், இரண்டாவது விதிமுறை செப்டம்பரில் மான்டெசில்வானோவில் நடந்த இத்தாலிய அணி சதுரங்க வெற்றியாளர் போட்டியிலும் கிடைத்தன. ஏப்ரல் மாதம் இத்தாலிய அணியுடன் காத்திருப்பு பலகையில் விளையாடி மிட்ரோபா கோப்பையை வென்றார். அப்போட்டியில் 4.5/7 புள்ளிகளைப் பெற்றார்.  

2022 ஆம் ஆண்டில், சென்னையில் நடந்த தனது முதல் சதுரங்க ஒலிம்பியாடு போட்டியில் பங்கேற்றார். இங்கு 3ஆவது பலகையில் விளையாடி 19ஆவது செயல்திறன் மதிப்பீட்டைப் பெற்றார். நார்வேநாட்டின் சிறப்பு கிராண்டுமாசுட்டர் இயான் லுட்விக் ஏமரை தோற்கடித்து, இந்திய சதுரங்க குழந்தை மேதை ர. பிரக்ஞானந்தாவுக்கு எதிராக சமன் செய்தார்.  

2024 ஆம் ஆண்டில், தனது இரண்டாவது சதுரங்க ஒலிம்பியாடு போட்டியில், சிறப்பு கிராண்டு மாசுட்டர்களான அனிசு கிரி மற்றும் பீட்டர் லீகோவை தோற்கடித்தார்.
# மார்ட்டின் பெட்ரோவ்



**மார்ட்டின் பெட்ரோவ்** (*Martin Petrov*) என்பவர் பல்கேரிய நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டின் அக்டோபர் மாதம் 3 ஆம் தேதியன்று பல்கேரியாவின் சோபியா நகரத்தில் இவர் பிறந்தார். 2022 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.  

## சதுரங்க வாழ்க்கை
2019 ஆம் ஆண்டு சனவரி மாதத்தில் நடைபெற்ற 94 ஆவது ஏசுட்டிங்சு காங்கிரசு சதுரங்கப் போட்டியில் டேனியல் கோர்மல்லி, ஒலெக் கோர்னீவ், சருனாசு சுல்சுகிசு, அலெக்சாண்டர் செர்னியாவ் மற்றும் கோனார் மர்பி ஆகியோருடன் இணைந்து முதலிடத்தைப் பிடித்தார்.  

2020 ஆம் ஆண்டு மார்ச்சு மாதத்தில் பல்கேரிய சதுரங்க வெற்றியாளர் பட்டத்தை வென்றார். இப்போட்டியின் போது கிராண்டுமாசுட்டர்களான மோம்சில் நிகோலோவ் மற்றும் கிராசிமிர் ருசேவ் ஆகியோரை தோற்கடித்தார்.  

2022 ஆம் ஆண்டு சூன் மாதத்தில் நடைபெற்ற டர்கு மியூரசு திறந்தநிலை போட்டியில் ஆரம்பத்தில் மூன்றாவது இடத்தைப் பிடித்த ஆறு வீரர்களில் சமநிலை முறிவு ஆட்டத்திற்குப் பிறகு இவர் மூன்றாவது இடத்தைப் பிடித்தார்.  

2023 ஆம் ஆண்டு பிப்ரவரி மாதத்தில் பல்கேரிய சதுரங்க வெற்றியாளர் போட்டியில் நர்க்யுல் சலிமோவா மற்றும் மோம்சில் பெட்கோவ் ஆகியோருடன் இணைந்து இரண்டாவது இடத்தைப் பிடித்த பிறகு நான்காவது இடத்தைப் பிடித்தார்.
# ஆலாம் இம்பியான்


<mapframe latitude="3.022867" longitude="101.51065" zoom="14">{  
"type": "FeatureCollection",  
"features": []  
}</mapframe>  
**ஆலாம் இம்பியான்**, (மலாய்; ஆங்கிலம்: *Alam Impian*; சீனம்: 梦境) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியில் உள்ள ஒரு நகரியம் ஆகும். தாமான் செரி மூடா அருகே அமைந்துள்ள இந்த நகரியம் **சா ஆலாம் பிரிவு 25** என்றும் அழைக்கப்படுகிறது.  

சா ஆலாம் மாவட்டத்தில் ஒரு முக்கியமான இடத்தில் அமைந்துள்ள இந்த நகரியம் 1,235 ஏக்கர் பரப்பளவைக் கொண்டது; மற்றும் சா ஆலாம் நகர மையத்திலிருந்து 8 கி.மீ தொலைவில் உள்ளது. இந்த நகரியம் இரட்டை மாடி ஓரடுக்கு மனைகள் மற்றும் பிரிக்கப்பட்ட அரைமாடி மனைகளைக் கொண்டுள்ளது.  

## பொது
இந்த நகர்ப்பகுதி நவம்பர் 2006-இல், எஸ்பி கட்டுமானக் குழுமத்தின் *(SP Setia)* கீழ் தொடங்கப்பட்டது. சுவரெழுத்துகளைக் கொண்ட சுவர்கள், ஒரு கலைக்கூடம், நேரியல் பூங்காக்கள், ஒரு திறந்தவெளி அரங்கம், தெரு ஓவியம், 31 ஏக்கர் (13 எக்டேர்) பரப்பளவில் ஒரு மைய நகரத்தையும் இந்த நகரியம் கொண்டுள்ளது.  

## போக்குவரத்து
ஆலாம் இம்பியான் நகர்ப்பகுதியை இணைக்கும் நெடுஞ்சாலைகள்; மற்றும் விரைவுச்சாலைகள்:  

&nbsp;கோலாலம்பூர்-கிள்ளான் நெடுஞ்சாலை (**FH2**)  

&nbsp;சா ஆலாம் விரைவுச்சாலை (**KESAS**) 506  

&nbsp;மலேசிய வடக்கு-தெற்கு விரைவுச்சாலை (**ELITE**)  

&nbsp;கெமுனிங்-சா ஆலாம் விரைவுச்சாலை (**LKSA**)